SPRÁVA KOMISIE EURÓPSKEMU PARLAMENTU A RADE SIEDMA FINANČNÁ SPRÁVA KOMISIE EURÓPSKEMU PARLAMENTU A RADE o EURÓPSKOM POĽNOHOSPODÁRSKOM ZÁRUČNOM FONDE ROZPOČTOVÝ ROK 2013 /* COM/2014/0561 final */





OBSAH 1............ ROZPOČTOVÝ POSTUP. 3 2............ HOTOVOSTNÁ POZÍCIA A HOSPODÁRENIE S ROZPOČTOVÝMI PROSTRIEDKAMI 6 3............ PLNENIE ROZPOČTU EPZF NA ROK 2013. 8 4............ POZNÁMKY K PLNENIU ROZPOČTU EPZF NA ROK 2013. 9 5............ PLNENIE ROZPOČTU NA STRANE PRIPÍSANÝCH PRÍJMOV.. 11 6............ ČLENENIE PODĽA DRUHU VÝDAVKOV.. 12 Príloha 1 Príloha 2 Príloha 3 Príloha 4-I Príloha 4-II Príloha 5 Príloha 6 || Rozpočtový postup pre rozpočtové prostriedky EPZF na rok 2013 Podiel rozpočtu EPZF na rozpočte EÚ na rozpočtové roky 2007 až 2013 Analýza plnenia rozpočtu EPZF – Rozpočtový rok 2013 Analýza plnenia rozpočtu EPZF – Rozpočtový rok 2013. Pripísané príjmy. C4 Analýza plnenia rozpočtu EPZF – Rozpočtový rok 2013. Pripísané príjmy. C5 Plnenie rozpočtu EPZF podľa článku a členského štátu – Rozpočtový rok 2013 Vývoj členenia výdavkov EPZF na rozpočtové roky 2007 až 2013 Poznámka: K tejto správe je pripojený podrobný pracovný dokument Komisie. Úplné znenie tohto pracovného dokumentu (v anglickom jazyku) a pripojených tabuliek (v anglickom jazyku) bude takisto zverejnené na internetovej stránke GR pre poľnohospodárstvo „Europa“ (http://ec.europa.eu/agriculture/cap-funding/financial-reports/eagf/index_en.htm). 1. ROZPOČTOVÝ POSTUP[1] 1.1. Rozpočtový postup 2013 Pokiaľ ide o pôvodný návrh rozpočtu (NR) na rok 2013 vrátane súvisiaceho opravného listu, obe zložky rozpočtového orgánu (Rada a Európsky parlament) sa nedokázali dohodnúť na spoločnej pozícii k všeobecnému rozpočtu Európskej únie na rok 2013 v súlade s článkom 314 odsekmi 4 až 7 ZFEÚ. Preto v súlade s článkom 314 ods. 8 ZFEÚ Komisia 23. 11. 2012 predložila nový NR na rok 2013 s cieľom zosúladiť pozície oboch zložiek. Rozpočet na rok 2013 bol napokon prijatý, pričom sa zohľadnil kompromis, ktorý bol v niekoľkých veciach dosiahnutý medzi Európskym parlamentom a Radou. 1.2. Pôvodný návrh rozpočtu na rok 2013 a opravný list č. 1/2013 Komisia prijala návrh rozpočtu na rok 2013 a predložila ho rozpočtovému orgánu 15. 4. 2012. Viazané rozpočtové prostriedky navrhnuté pre Európsky poľnohospodársky záručný fond (EPZF) v rámci okruhu 2 finančného rámca na roky 2007 – 2013 dosiahli celkovú výšku 44 130,3 milióna EUR. Rada zaujala pozíciu k pôvodnému návrhu rozpočtu na rok 2013 dňa 25. 7. 2012 a Európsky parlament 23. 10. 2012, pričom Rada objem viazaných rozpočtových prostriedkov pre EPZF znížila o 335 milióna EUR a Európsky parlament o 43,8 milióna EUR. Komisia 19. 10. 2012 prijala opravný list (OL) č. 1 k NR na rok 2013, v ktorom stanovila požiadavku na viazané rozpočtové prostriedky pre EPZF na úrovni o 29,8 milióna EUR nižšej než v pôvodnom návrhu rozpočtu. 1.3. Prijatie rozpočtu na rok 2013 Komisia 23. 11. 2012 predložila nový návrh rozpočtu na rok 2013, v ktorom stanovila viazané rozpočtové prostriedky pre EPZF na 44 056,5 milióna EUR. Po predložení tohto nového návrhu rozpočtu na rok 2013 sa medzi všetkými troma stranami (Komisiou, Radou a Európskym parlamentom) uskutočnil 28. a 29. novembra 2012 intenzívny trialóg. Rada 6. decembra 2012 súhlasila s kompromisným balíkom. Európsky parlament napokon rozpočet na rok 2013 prijal 12. decembra 2012. Rozpočet obsahoval tieto viazané a platobné rozpočtové prostriedky: – viazané rozpočtové prostriedky vo výške 43 654,7 milióna EUR a platobné rozpočtové prostriedky vo výške 43 660 miliónov EUR na trhové opatrenia v poľnohospodárstve a na priamu pomoc (oblasť politiky 05 – Poľnohospodárstvo a rozvoj vidieka), – viazané rozpočtové prostriedky vo výške 274,7 milióna EUR a platobné rozpočtové prostriedky vo výške 247,3 milióna EUR na veterinárne a fytosanitárne opatrenia (oblasť politiky 17 – Zdravie a ochrana spotrebiteľa), – viazané rozpočtové prostriedky vo výške 27,2 milióna EUR a platobné rozpočtové prostriedky vo výške 26,9 milióna EUR na rybárske trhy (oblasť politiky 11 – Námorné záležitosti a rybné hospodárstvo). Celkové viazané rozpočtové prostriedky pre EPZF vyčlenené v rozpočte sa rovnajú sume 43 956,5 milióna EUR a platobné rozpočtové prostriedky sume 43 934,2 milióna EUR. Rozdiel medzi viazanými a platobnými rozpočtovými prostriedkami je spôsobený tým, že na určité opatrenia, ktoré realizuje priamo Komisia, sa využívajú diferencované rozpočtové prostriedky. Tieto opatrenia sa týkajú najmä propagácie poľnohospodárskych produktov, politických strategických a koordinačných opatrení v oblasti poľnohospodárstva a rybárstva, ako aj veterinárnych a fytosanitárnych opatrení. Konkrétne bolo z odhlasovaných viazaných rozpočtových prostriedkov EPZF na oblasť politiky 05, ktoré dosahovali výšku 43 654,7 milióna EUR, vyčlenených 2 771,4 milióna EUR na trhové opatrenia v rámci kapitoly 05 02, 40 931,9 milióna EUR na priamu pomoc v rámci kapitoly 05 03, 84,9 milióna EUR na audit poľnohospodárskych výdavkov v rámci kapitoly 05 07 a 27,3 milióna EUR na politickú stratégiu a koordináciu v rámci kapitoly 05 08. Podrobnosti možno nájsť v prílohe 1. 1.4. Príjmy pripísané EPZF[2] V súlade s článkom 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o súlade, z nezrovnalostí a z odvodov za mlieko považujú za príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie akýchkoľvek výdavkov EPZF. V prípade, že sa časť týchto príjmov nevyužije, automaticky sa prenesie do nasledujúceho rozpočtového roka. V čase vyhotovenia rozpočtu na rok 2013 sa vykonal odhad príjmov, pokiaľ ide o sumu, ktorá sa mala podľa očakávania vybrať v priebehu rozpočtového roku 2013, ako aj pokiaľ ide o sumu, ktorá sa podľa očakávania mala preniesť z rozpočtového roku 2012 do rozpočtového roku 2013. Odhad dosahoval výšku 1 533 miliónov EUR a bol zohľadnený pri prijímaní rozpočtu na rok 2013 rozpočtovým orgánom. Konkrétne: – príjmy z opráv na základe overenia súladu sa odhadovali na 389 miliónov EUR a príjmy z nezrovnalostí sa odhadovali na 161 miliónov EUR, pričom príjmy z odvodov za mlieko sa odhadovali na 78 miliónov EUR. Suma pripísaných príjmov, ktorá sa mala podľa očakávania vybrať počas rozpočtového roku 2013, sa teda odhadovala na 628 miliónov EUR, – suma pripísaných príjmov, ktorá sa mala podľa očakávania preniesť z rozpočtového roku 2012 do rozpočtového roku 2013, sa odhadovala na 905 miliónov EUR. Komisia v rozpočte na rok 2013 vyčlenila tieto pôvodne odhadované pripísané príjmy vo výške 1 533 miliónov EUR na dva režimy. Konkrétne: – 500 miliónov EUR vyčlenila na operačné fondy pre organizácie výrobcov v odvetví ovocia a zeleniny, a – 1 033 miliónov EUR na režim jednotnej platby (priamu pomoc). Rozpočtový orgán nakoniec na prvý uvedený režim schválil rozpočtové prostriedky vo výške 267 miliónov EUR a na druhý uvedený režim 30 635 miliónov EUR v uvedenom poradí v súlade s návrhmi Komisie. Súčet uvedených schválených rozpočtových prostriedkov a pripísaných príjmov zodpovedá celkovému odhadu dostupných rozpočtových prostriedkov vo výške 767 miliónov EUR na prevádzkové fondy pre organizácie výrobcov v odvetví ovocia a zeleniny a 31 668 miliónov EUR na režim jednotnej platby. 1.5. Podiel rozpočtu EPZF na celkovom rozpočte EÚ Podiel konečného rozpočtu EPZF (viazané rozpočtové prostriedky) na celkovom rozpočte EÚ na roky 2007 – 2013 sa uvádza v prílohe 2. 2. HOTOVOSTNÁ POZÍCIA A HOSPODÁRENIE S ROZPOČTOVÝMI PROSTRIEDKAMI 2.1. Hospodárenie s rozpočtovými prostriedkami 2.1.1. Rozpočtové prostriedky dostupné na rozpočtový rok 2013 v EUR || Výdavková časť rozpočtu (1) || Viazané rozpočtové prostriedky || Platobné rozpočtové prostriedky || Príjmová časť rozpočtu (PP) (2) || Prognózy 1. Pôvodné rozpočtové prostriedky EPZF, z toho: || 43 956 548 610 || 43 934 188 711 || 1. Overenie súladu || 389 000 000 1a. Rozpočtové prostriedky v rámci zdieľaného hospodárenia || 43 610 600 000 || 43 610 600 000 || 2. Nezrovnalosti || 161 000 000 1b. Rozpočtové prostriedky v rámci priameho hospodárenia (3) || 345 948 610 || 323 588 711 || 3. Odvody za nadprodukciu od výrobcov mlieka || 78 000 000 2. Opravný rozpočet || || || Predpokladané PP spolu || 628 000 000 3. Prevod do/z EPZF v roku || – 7 944 450 || – 12 869 715 || || 4. Konečné rozpočtové prostriedky EPZF, z toho: || 43 948 604 160 || 43 921 318 996 || || 4a. Rozpočtové prostriedky v rámci zdieľaného hospodárenia || 43 610 250 000 || 43 610 250 000 || || 4b. Rozpočtové prostriedky v rámci priameho hospodárenia || 338 354 160 || 311 068 996 || || (1) Rozpočtové prostriedky uvedené v rozpočte na rok 2013 po odpočítaní predpokladaných pripísaných príjmov, ktoré sa majú vybrať v roku 2013, a pripísaných príjmov prenesených z rozpočtu na rok 2012 do rozpočtu na rok 2013 v súlade s článkom 14 nariadenia (EÚ, EURATOM) č. 966/2012. (2) PP: Pripísané príjmy, ktoré sa majú vybrať. V príjmovom riadku nie sú uvedené žiadne sumy (p. m.)[3], ale predpokladaná suma je uvedená v rozpočtových poznámkach. (3) 79 % viazaných rozpočtových prostriedkov sa týka výdavkov na veterinárne a fytosanitárne opatrenia v rámci oblasti politiky 17 – Zdravie a ochrana spotrebiteľa. Zvyšok sa týka výdavkov na politickú stratégiu a koordináciu v rámci oblasti politiky 05 – Poľnohospodárstvo a rozvoj vidieka (13 %) a výdavkov na rybárske trhy v oblasti politiky 11 – Námorné záležitosti a rybné hospodárstvo (8 %). 2.1.2. Plnenie rozpočtu z hľadiska rozpočtových prostriedkov na rozpočtový rok 2013 v EUR || Plnenie z hľadiska viazaných rozpočtových prostriedkov || Plnenie z hľadiska platobných rozpočtových prostriedkov Zdieľané hospodárenie (1) || 44 961 909 263,95 || 44 961 909 263,95 Výdavky v rámci priameho riadenia || 340 229 347,87 || 312 088 996,62 Spolu || 45 302 138 611,82 || 45 273 998 260,57 (1) Viazané sumy. Viazané rozpočtové prostriedky a platobné rozpočtové prostriedky mínus pripísané príjmy prijaté v rámci zdieľaného hospodárenia: 44 132 955 071,43 EUR. V rozpočtovom roku 2013 dosiahli skutočne použité viazané rozpočtové prostriedky sumu 45 302 138 611,82 EUR, zatiaľ čo skutočne použité platobné prostriedky dosiahli sumu 45 273 998 260,57 EUR. 2.1.3. Plnenie rozpočtu z hľadiska schválených rozpočtových prostriedkov – Výdavky Komisie v rámci priameho hospodárenia v EUR || Výdavky v rámci priameho riadenia || Viazané rozpočtové prostriedky || Zrušené záväzky || Platobné rozpočtové prostriedky || Prenosy do roku 2014 (2) Rozpočtové prostriedky (C1) (1) || 338 354 160,00 || – || 311 068 995,90 || – Plnenie (C1) || 332 522 151,49 || – || 292 180 573,98 || 13 121 493,82 Zrušené rozpočtové prostriedky || 5 832 008,51 || – || 3 911 831,14 || – (1) C1 označuje schválené rozpočtové prostriedky. Táto suma zahŕňa prevody do/z EPZF: – 7 594 450,00 EUR vo viazaných rozpočtových prostriedkoch a – 12 519 715,10 EUR v platobných rozpočtových prostriedkoch. (2) Prenos do roku 2014 iba pri nediferencovaných rozpočtových prostriedkoch. Sumy, ktoré zostali po plnení v roku 2013, boli prenesené do rozpočtových položiek, ktoré patria do položky 2 (mimo EPZF), pokiaľ ide o rozpočtové položky v rámci hlavy 11, a do položky 3, pokiaľ ide o rozpočtové položky v rámci hlavy 17. Na výdavky v rámci priameho riadenia boli z rozpočtu na rok 2013 vyčlenené viazané rozpočtové prostriedky vo výške 338,4 miliónov EUR. V roku 2013 bola viazaná suma vo výške 332,5 miliónov EUR. Zostatok týchto rozpočtových prostriedkov vo výške 5,8 milióna EUR bol zrušený. 79 % viazaných rozpočtových prostriedkov sa týka oblasti politiky 17 – výdavky na veterinárne a fytosanitárne opatrenia. Zvyšok sa týka oblasti politiky 05 – Poľnohospodárstvo a rozvoj vidieka (13 %) a oblasti politiky 11 – Rybné hospodárstvo (8 %). Pokiaľ ide o výdavky v rámci priameho hospodárenia Komisie, väčšina viazaných rozpočtových prostriedkov EPZF sú diferencované rozpočtové prostriedky. Automatický prenos do roku 2014, ktorý sa týka len nediferencovaných rozpočtových prostriedkov, predstavuje 13,1 milióna EUR. 2.2. Mesačné platby 2.2.1. Mesačné platby členským štátom v rámci zdieľaného hospodárenia 2.2.1.1. Mesačné platby na úhradu výdavkov V článku 15 nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky[4] sa uvádza, že „mesačné platby na výdavky realizované akreditovanými platobnými agentúrami členských štátov v priebehu referenčného mesiaca realizuje Komisia“. Mesačné platby každému členskému štátu sa prevedú najneskôr tretí pracovný deň druhého mesiaca nasledujúceho po mesiaci, v ktorom boli výdavky vynaložené. Mesačné platby sú náhradou čistých výdavkov (po odpočítaní príjmov), ktoré už boli vynaložené a sú splatné na základe mesačných vyhlásení, ktoré predkladajú členské štáty[5]. Mesačné zaúčtovanie výdavkov a príjmov sa kontroluje a opravuje na základe podrobného vyhlásenia[6]. Tieto platby sa okrem toho stávajú konečnými po overení, ktoré vykoná Komisia na základe postupu schválenia účtov. Na platby vykonané členskými štátmi od 16. 10. 2012 do 15. 10. 2013 sa vzťahuje systém mesačných platieb. Zostávajúce platby uskutočňuje v prípade obmedzeného počtu opatrení priamo Komisia. V rozpočtovom roku 2013 dosiahli čisté uskutočnené mesačné platby po odpočítaní opráv vyplývajúcich zo schválenia účtov a iných opráv celkovú výšku 44 132 955 071,43 EUR. 2.2.1.2. Rozhodnutia o mesačných platbách za rok 2013 Komisia prijala na rozpočtový rok 2013 dvanásť rozhodnutí o mesačných platbách. Okrem toho bolo v decembri 2013 prijaté dodatočné rozhodnutie o mesačných platbách, ktorým sa upravili už poskytnuté mesačné platby o celkové výdavky zaúčtovateľné v danom roku. 3. PLNENIE ROZPOČTU EPZF NA ROK 2013 3.1. Čerpanie rozpočtových prostriedkov EPZF Plnenie rozpočtu dosiahlo výšku 45 302,1 milióna EUR. Tieto výdavky boli financované z pôvodných rozpočtových prostriedkov s použitím príjmov pripísaných na oblasť politiky 05 – Poľnohospodárstvo a rozvoj vidieka, ktoré sa skladajú z celkovej sumy 1 245,6 milióna EUR prenesenej z roku 2012 a z časti pripísaných príjmov vybratých v roku 2013 vo výške 118,7 milióna EUR z celkovo 829 milióna EUR. V oblasti politiky 05 – Poľnohospodárstvo a rozvoj vidieka boli výdavky na trhové opatrenia vo výške 3 193,2 milióna EUR a na priamu pomoc 41 658,3 milióna EUR. Výdavky vynaložené na určité trhové opatrenia a priamu pomoc prevýšili schválené rozpočtové prostriedky a boli čiastočne pokryté presunmi rozpočtových prostriedkov z iných položiek rozpočtu a čiastočne príjmom, ktorý bol pripísaný rozpočtu EPZF. Okrem toho uvedená celková vyčerpaná suma zahŕňa výdavky vo výške 32,2 milióna EUR na oblasť politiky 11 – opatrenia týkajúce rybárskych trhov (viazané rozpočtové prostriedky), ako aj výdavky vo výške 265,9 milióna EUR na oblasť politiky 17 – Veterinárne a fytosanitárne opatrenia (viazané rozpočtové prostriedky). Podrobnejšie informácie o plnení rozpočtu podľa oblasti politiky sú uvedené v prílohe 3. V prílohe 5 sa uvádza členenie výdavkov na trhové opatrenia, priame platby a audit poľnohospodárskych výdavkov podľa článkov a členských štátov. 4. POZNÁMKY K PLNENIU ROZPOČTU EPZF NA ROK 2013 Nižšie sa uvádza stručný komentár k čerpaniu rozpočtových prostriedkov EPZF na rok 2013, ako aj k použitiu pripísaných príjmov dostupných v roku 2013, ktorý vychádza z podrobností uvedených v prílohe 3. 4.1. Kapitola 05 02: Opatrenia na poľnohospodárskych trhoch 4.1.1. Úvod Celkovo sa z tejto kapitoly rozpočtu vyplatilo 3 193,2 milióna EUR, pričom 2 771,4 milióna EUR pochádzalo zo schválených rozpočtových prostriedkov a 532,5 milióna EUR z pripísaných príjmov, ktoré boli použité na výdavky vynaložené v sektore ovocia a zeleniny (pozn.: podrobnosti pre tento sektor sú uvedené ďalej v bode 4.1.3), a prevodmi rozpočtových prostriedkov z iných častí rozpočtu EPZF vo výške 162,7 milióna EUR. Zostatok pripísaných príjmov vo výške 710,2 milióna EUR vybraných v roku 2013 bol prenesený do roku 2014. Z položiek, v ktorých sa rozpočtové prostriedky nedočerpali, boli dostupné rozpočtové prostriedky presunuté do iných položiek rozpočtu, aby sa podľa potreby pokryli dodatočné výdavky. 4.1.2. Potravinové programy Nedočerpanie rozpočtových prostriedkov plánovaných v rozpočte pre potravinové programy na rok 2013 dosiahlo výšku 8,5 milióna EUR a je dôsledkom toho, že jeden členský štát mal ku koncu rozpočtového roka ťažkosti pri vykonávaní programu. Treba poznamenať, že rok 2013 bol posledným rokom realizácie potravinových programov v rámci EPZF. 4.1.3. Ovocie a zelenina Výdavky v tomto sektore dosiahli výšku 1 138,1 milióna EUR a ich prečerpanie bolo spôsobené najmä výdavkami vynaloženými členskými štátmi na pomoc skupinám výrobcov na predbežné uznanie. Pokiaľ ide o operačné fondy pre organizácie výrobcov, ktoré sú zamerané na financovanie zlepšenia výrobnej kvality, propagačné a komercializačné programy, celkové potreby odhadované na úhradu výdavkov, ktoré podľa očakávaní mali vzniknúť dotknutým členským štátom, predstavovali 767 miliónov EUR. Z tejto sumy rozpočtový orgán pridelil rozpočtové prostriedky vo výške 267 milióna EUR, lebo zohľadnil odhadované príjmy vo výške 500 miliónov EUR, ktoré boli pripísané k financovaniu tohto režimu v rozpočte na rok 2013. Členské štáty napokon realizovali platby vo výške 726,8 milióna EUR, čo bola nižšia suma v porovnaní s rozpočtovými prostriedkami dostupnými v rozpočte, a to najmä z dôvodu nižších platieb pri druhej splátke v prípade plánov schválených v roku 2012, keďže niektoré členské štáty nadhodnotili svoje odhady výdavkov. Výdavky vynaložené členskými štátmi na pomoc skupinám výrobcov na predbežné uznanie prekročili rozpočtové prostriedky o približne 90,4 milióna EUR z dôvodu veľkého množstva skupín výrobcov, ktoré v niektorých členských štátoch vstúpili do tohto systému. Rozpočet na rok 2013 pre školský program podpory konzumácie ovocia bol nedočerpaný o približne 23,3 milióna EUR, a to predovšetkým preto, lebo výdavky vynaložené niektorými členskými štátmi nedosiahli výšku rozpočtových prostriedkov pridelených na školský rok 2011/12. Pokiaľ ide o školský rok 2012/2013, ktorý sa začal 1. 8. 2013, výdavky, ktoré vynaložili členské štáty do konca rozpočtového roka 2013, zodpovedali odhadom v rozpočte na rok 2013. 4.1.4. Výrobky vinohradnícko-vinárskeho sektora Vinársky sektor bol v rozpočtovom roku 2009 zreformovaný. V súčasnosti sú základným opatrením, ktoré zostalo v tomto odvetví, národné programy podpory pre vinohradnícko-vinársky sektor. Pri všetkých ostatných opatreniach zahŕňal rozpočet na rok 2013 rozpočtové prostriedky určené na pokrytie odhadovaných zostatkov doteraz nevyrovnaných platieb. Pokiaľ ide o národné programy podpory, štyri členské štáty vynaložili o niečo nižšie výdavky v porovnaní so sumami predpokladanými v ich programoch. Prostriedky zo všetkých ostatných programov naplánovaných v rámci tejto schémy však boli plne vyčerpané, čoho výsledkom je celková miera čerpania rozpočtových prostriedkov na rok 2013 vyše 98,1 %. Okrem toho v prípade schémy vyklčovania, ktorá bola ukončená v roku 2011, členským štátom vznikli výrazne nižšie výdavky na platby nevyrovnaných zostatkov, čo viedlo k nedočerpaniu rozpočtových prostriedkov o približne 4,6 milióna EUR. 4.1.5. Mlieko a mliečne výrobky V priebehu rozpočtového roka sa intervenčne nenakúpilo nijaké sušené odstredené mlieko ani maslo. Pokiaľ ide o pomoc na súkromné skladovanie masla, rozpočtové prostriedky plánované v rozpočte na rok 2013 boli vo výške 9 miliónov EUR, zatiaľ čo vynaložené výdavky predstavovali 7,1 milióna EUR z dôvodu skrátenia priemerného času skladovania dotknutých množstiev masla. Pokiaľ ide o mlieko v školách, distribuované množstvá boli v takmer všetkých členských štátoch nižšie než množstvá uvedené v rozpočte na rok 2013, čo viedlo k nedočerpaniu príslušných rozpočtových prostriedkov približne o 10,8 milióna EUR. 4.1.6. Hovädzie a teľacie mäso Výdavky v tomto sektore dosiahli výšku 6,5 milióna EUR na platby vývozných náhrad za hovädzie a teľacie mäso a za živé zvieratá, pričom rozpočtové prostriedky na tieto platby v rozpočte na rok 2013 predstavovali 7,1 miliónov EUR, čo viedlo k celkovému nedočerpaniu vo výške približne 0,6 milióna EUR. 4.2. Kapitola 05 03: Priama pomoc Schválené rozpočtové prostriedky na túto kapitolu rozpočtu na rok 2013 dosiahli 40 931,9 milióna EUR, pričom platby dosiahli výšku približne 41 658,3 milióna EUR. Už bolo naplánované financovanie časti režimu jednotnej platby z pripísaných príjmov, čo viedlo k tomuto zjavnému prečerpaniu, ktoré sa pokrylo čiastočne z týchto príjmov a čiastočne prostredníctvom prevodov schválených rozpočtových prostriedkov z iných rozpočtových položiek. 4.3. Kapitola 05 07: Audit poľnohospodárskych výdavkov 4.3.1. Článok 05 07 01: Kontrola poľnohospodárskych výdavkov Tento článok zahŕňa opatrenia prijaté s cieľom posilniť prostriedky kontrol na mieste a zlepšiť systémy overovania tak, aby sa znížilo riziko podvodov a nezrovnalostí v neprospech rozpočtu Únie. Zahŕňa aj sumy pripísané do rozpočtu EPZF prostredníctvom opráv na základe postupu schvaľovania účtov a postupu týkajúceho sa zníženia/pozastavenia záloh. Európska únia priamo financovala opatrenia najmä na nákup satelitných snímok v rámci integrovaného administratívneho a kontrolného systému (IACS) tým, že viazala celkovú sumu 6,8 milióna EUR vyčlenenú v rozpočte na rok 2013 na monitorovanie a preventívne opatrenia – priame platby Európskej únie. Pokiaľ ide o schválenie účtov z predchádzajúcich rokov, Komisia v rozpore s očakávanými zápornými opravami vykonala kladné opravy účtov členských štátov v celkovej výške približne 3,4 milióna EUR vrátane záporných opráv uložených členským štátom na základe sankcií za nedodržanie platobných lehôt. Rozpočtové prostriedky na rok 2013 dosiahli sumu – 200 miliónov EUR v dôsledku negatívnych opráv pri schvaľovaní účtov. Komisia uzavrela tento účet tým, že z iných rozpočtových položiek previedla schválené rozpočtové prostriedky vo výške 203,6 milióna EUR. Pokiaľ ide o overenie súladu účtov z predchádzajúcich rokov, rozpočtový orgán so zreteľom na kladné opravy z predchádzajúcich rokov pri overovaní súladu v rámci tejto položky vyčlenil prostriedky vo výške 108,3 milióna EUR. Komisia však v roku 2013 prijala rozhodnutia, v ktorých stanovila kladné opravy v prospech členských štátov vo výške približne 109,1 milióna EUR. Výsledné prečerpanie vo výške 0,8 milióna EUR bolo financované presunom z iných rozpočtových položiek. 5. PLNENIE ROZPOČTU NA STRANE PRIPÍSANÝCH PRÍJMOV 5.1. Príjmy pripísané EPZF Pripísané príjmy, ktoré boli skutočne prenesené z roku 2012 do roku 2013, predstavovali 1 245,6 milióna EUR (vrátane zostatku z Fondu na reštrukturalizáciu cukrovarníckeho priemyslu) a v celej výške sa použili na financovanie výdavkov v rozpočtovom roku 2013 v súlade s článkom 14 nariadenia o rozpočtových pravidlách. Ako sa uvádza v prílohe 4-II, touto sumou sa pokryli výdavky vo výške 143,5 milióna EUR na operačné fondy pre organizácie výrobcov v sektore ovocia a zeleniny a vo výške 1 102,2 milióna EUR na režim jednotnej platby. Pokiaľ ide o pripísané príjmy vybraté v roku 2013, v prílohe 4-I sa uvádza, že tieto príjmy dosiahli výšku približne 829 milióna EUR a ich zdrojom boli: – opravy vyplývajúce z postupu overenia súladu, ktoré predstavovali približne 593,6 milióna EUR, – príjmy z nezrovnalostí, ktoré predstavovali približne 155,1 milióna EUR, – príjmy z odvodov za mlieko, ktoré predstavovali asi 80,2 milióna EUR. Časť pripísaných príjmov vybratých v roku 2013 vo výške 118,7 milióna EUR sa použila v rámci toho istého roka na pokrytie výdavkov, ktoré vznikli v súvislosti s operačnými fondmi pre organizácie výrobcov v sektore ovocia a zeleniny. Zostatok pripísaných príjmov vybratých v roku 2013 vo výške 710,2 milióna EUR sa automaticky preniesol do rozpočtu na rok 2014 s cieľom financovať rozpočtové potreby v danom roku. Podrobnejšie informácie sú uvedené v prílohách 4-I a 4-II. 6. ČLENENIE PODĽA DRUHU VÝDAVKOV Celkové výdavky EPZF predstavujú 45 302,1 milióna EUR. Tieto výdavky sa ďalej v texte členia na najvýznamnejšie oznamovacie kategórie s uvedením percentuálneho podielu, ktorý tvoria na celkových výdavkoch EPZF na rok 2013: Skladovanie Výdavky na skladovanie dosiahli výšku 25,1 milióna EUR, t. j. 0,06 % celkových výdavkov. Táto suma predstavuje hlavne výdavky vynaložené na súkromné skladovanie masla a olivového oleja. Vývozné náhrady Výdavky na vývozné náhrady predstavovali 62,4 milióna EUR, t. j. 0,1 % celkových výdavkov, a súvisia predovšetkým s hovädzím, hydinovým a bravčovým mäsom a produktmi nepatriacimi do prílohy I. Ostatné trhové opatrenia Popri skladovaní a vývozných náhradách predstavovali výdavky na ostatné trhové opatrenia 3 217,2 milióna EUR, t. j. 7,1 % z celoročných výdavkov. Táto kategória pokrýva hlavne výdavky týkajúce sa potravinových programov, olivového oleja, ovocia a zeleniny, vína, priadnych rastlín, POSEI a chmeľu, mlieka a mliečnych výrobkov, hovädzieho, teľacieho a bravčového mäsa a včelárstva. Tieto výdavky obsahujú aj iné menšie sumy a zahŕňajú opravy, ktoré sú výsledkom schválenia účtov. Priame platby Výdavky na priame platby dosiahli výšku 41 658,3 milióna EUR, t. j. 92 % celkových výdavkov. Výdavky v rámci priameho riadenia Tieto výdavky vo výške 340,2 milióna EUR (ako viazané rozpočtové prostriedky), t. j. 0,8 % z celkových výdavkov, vyplatila priamo Komisia a väčšinou išlo o výdavky na veterinárne a fytosanitárne opatrenia, ako aj na poľnohospodárske účtovníctvo, prieskumy o štruktúre poľnohospodárskych podnikov, informácie o SPP atď. Rozvoj vidieka v rámci záručnej sekcie bývalého EPUZF Na tieto programy už nemožno vyčleniť žiadne viazané rozpočtové prostriedky. Členské štáty v súčasnosti uzatvárajú tieto programy a spätne vymáhajú neoprávnene zaplatené sumy. Konečná čistá suma vymožená na základe tohto rozpočtového článku bola približne 1 milión EUR. Vývoj tohto členenia podľa druhu výdavkov na obdobie rokov 2007 – 2013 sa uvádza v prílohe 6. [1] Tento postup je uvedený v prílohe 1. [2] Tieto sumy nie sú zahrnuté v príjmových riadkoch rozpočtu (článok 670 – príjmy pripísané EPZF), uvádzajú sa však v rozpočtových poznámkach k tomuto článku. [3] p.m.: „pro memoria“. [4] Ú. v. EÚ L 209, 11.8.2005, s. 1. [5] Členské štáty predkladajú tieto mesačné vyhlásenia o výdavkoch v 10. deň mesiaca N + 1. [6] Členské štáty (podľa tabuľky 104) predkladajú podrobné vyhlásenia v 20. deň mesiaca N + 1.